CELEX: 32017R1228
Language: et
Date: 2017-03-20 00:00:00
Title: Komisjoni delegeeritud määrus (EL) 2017/1228, 20. märts 2017, harmoneeritud standardile EN 15824 vastavate orgaanilistel sideainetel põhinevate välis- ja sisekrohvide ning harmoneeritud standardile EN 998-1 vastavate silumis- ja krohvimismörtide tuletundlikkuse järgi liigitamise tingimuste kohta ilma katsetamiseta (EMPs kohaldatav tekst )

8.7.2017   
            
            
               ET
            
            
               Euroopa Liidu Teataja
            
            
               L 177/4
            
         KOMISJONI DELEGEERITUD MÄÄRUS (EL) 2017/1228,
   20. märts 2017,
   harmoneeritud standardile EN 15824 vastavate orgaanilistel sideainetel põhinevate välis- ja sisekrohvide ning harmoneeritud standardile EN 998-1 vastavate silumis- ja krohvimismörtide tuletundlikkuse järgi liigitamise tingimuste kohta ilma katsetamiseta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 27 lõiget 5,
   ning arvestades järgmist:
   
               (1)
            
            
               Ehitustoodete tuletundlikkustoimivuse liigitamissüsteem võeti kasutusele komisjoni delegeeritud määrusega (EL) 2016/364 (2). Orgaanilistel sideainetel põhinevad välis- ja sisekrohvid ning silumis- ja krohvimismördid kuuluvad nende ehitustoodete hulka, mille suhtes nimetatud delegeeritud määrust kohaldatakse.
            
         
               (2)
            
            
               Katsed on näidanud, et harmoneeritud standardile EN 15824 vastavate orgaanilistel sideainetel põhinevate välis- ja sisekrohvide ning harmoneeritud standardile EN 998-1 vastavate silumis- ja krohvimismörtide tuletundlikkustoimivus on stabiilne ja ennustatav, kui on täidetud teatavad toote orgaanilise aine maksimaalse sisalduse, aluspinna pindalaühikule kantava maksimaalse massi ja aluspinna tuletundlikkustoimivuse nõuded.
            
         
               (3)
            
            
               Harmoneeritud standardile EN 15824 vastavad orgaanilistel sideainetel põhinevad välis- ja sisekrohvid ning harmoneeritud standardile EN 998-1 vastavad silumis- ja krohvimismördid tuleb seepärast lugeda nende tingimuste täitmisel teatavale delegeeritud määrusega (EL) 2016/364 kehtestatud tuletundlikkustoimivuse klassile vastavaks ilma täiendava katsetamise vajaduseta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Harmoneeritud standardile EN 15824 vastavad orgaanilistel sideainetel põhinevad välis- ja sisekrohvid ning harmoneeritud standardile EN 998-1 vastavad silumis- ja krohvimismördid, mis vastavad lisas esitatud nõuetele, loetakse vastavaks lisas nimetatud toimivusklassile ilma katseteta.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 88, 4.4.2011, lk 5.
   
      (2)  Komisjoni 1. juuli 2015. aasta delegeeritud määrus (EL) 2016/364, mis käsitleb ehitustoodete liigitamist tuletundlikkustoimivuse alusel vastavalt Euroopa Parlamendi ja nõukogu määrusele (EL) nr 305/2011 (ELT L 68, 15.3.2016, lk 4).
   
      LISA
      
                  Tooted (1)
                  
               
               
                  Orgaanilise aine maksimaalne sisaldus (2)
                  
                  (massiprotsent)
               
               
                  Maksimaalne mass pindalaühiku kohta (3)
                  
                  (kg/m2)
               
               
                  Klass (4)
                  
               
            
                  Harmoneeritud standardile EN 15824 vastavad orgaanilistel sideainetel põhinevad välis- ja sisekrohvid
               
               
                  ≤ 9,0
               
               
                  ≤ 4,0
               
               
                  B-s2, d0
               
            
                  Harmoneeritud standardile EN 15824 vastavad orgaanilistel sideainetel põhinevad välis- ja sisekrohvid
                  ning
                  harmoneeritud standardile EN 998-1 vastavad silumis- ja krohvimismördid
               
               
                  ≤ 2,5
               
               
                  ≤ 6,0
               
               
                  A2 – s1, d0
               
            
                  ≤ 4,0
               
               
                  ≤ 4,0
               
            
                  ≤ 5,0
               
               
                  ≤ 2,0
               
            
         (1)  Pasta või pulbri kujul tarnitavad tooted, mida kasutatakse välis- ja siseseinte, -sammaste, -vaheseinte ja -lagede katmiseks. Aluspinna toimivus peab olema vähemalt klassis A2 – s1, d0 ja tihedus mitte väiksem kui 525 kg/m3.
      
         (2)  Suhtes kuivainesisaldusse (võrreldav täiesti kuivanud krohviga aluspinnale kantuna)
      
         (3)  Suhtes märga tootesse (kasutusvalmis olekus)
      
         (4)  Delegeeritud määruse (EL) 2016/364 lisa tabelis 1 sätestatud klass.